80-jarige ouma verkrag | Maroela Media
'n 80-jarige vrou is in haar huis in Esigodini, Pietermaritzburg in KwaZulu-Natal verkrag.
"Die vrou het Maandag in haar slaapkamer gerus toe 'n 18-jarige buurman haar glo verkrag het," het lt. Joey Jeevan, woordvoerder van die polisie, gesê.
Hy en die vrou se kleinseun het glo televisie sit en kyk, maar hy het verdwyn toe die 15-jarige kleinseun gaan tee maak het. "Die kleinseun het na bewering toe na sy ouma se slaapkamer gegaan en die buurman betrap. Hy het hulp ontbied."
Bure het die jong man glo aangerand.
"Tydens die aanranding het die verdagte genoem dat hy en die kleinseun die ouma vantevore saam verkrag het," het Jeevan bygevoeg. Beide is in hegtenis geneem en sal binnekort in die Pietermaritzburg-landdroshof verskyn.